
 22.6.2017
 BG
 Официален вестник на Европейския съюз
 L 160/1
 РЕГЛАМЕНТ ЗА ИЗПЪЛНЕНИЕ (ЕС) 2017/1105 НА КОМИСИЯТА
 от 12 юни 2017 година
 за изготвяне на формулярите, посочени в Регламент (ЕС) 2015/848 на Европейския парламент и на Съвета относно производството по несъстоятелност
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕС) 2015/848 на Европейския парламент и на Съвета от 20 май 2015 г. относно производството по несъстоятелност (1), и по-специално член 88 от него,
 След като се консултира с Комитета, създаден с член 89, параграф 1 от Регламент (ЕС) 2015/848,
 като има предвид, че:
 (1)
 С цел да се осигурят еднакви условия за прилагане на Регламент (ЕС) 2015/848 следва да бъдат изготвени няколко формуляра.
 (2)
 В съответствие с член 3 от Протокол No 21 относно позицията на Обединеното кралство и Ирландия по отношение на пространството на свобода, сигурност и правосъдие, приложен към Договора за Европейския съюз и Договора за функционирането на Европейския съюз, Ирландия и Обединеното Кралство участваха в приемането на Регламент (ЕС) 2015/848. Поради това Ирландия и Обединеното Кралство участват в приемането на настоящия регламент.
 (3)
 В съответствие с членове 1 и 2 от Протокол No 22 относно позицията на Дания, приложен към Договора за Европейския съюз и към Договора за функционирането на Европейския съюз, Дания не участва в приемането на Регламент (ЕС) 2015/848. Поради това Дания не участва в приемането на настоящия регламент,
 ПРИЕ НАСТОЯЩИЯ РЕГЛАМЕНТ:
 Член 1
 1. Стандартният формуляр, който трябва да се използва, за да се информират известните чуждестранни кредитори за образуването на производството по несъстоятелност съгласно член 54, параграф 3 от Регламент (ЕС) 2015/848, се установява в приложение I към настоящия регламент.
 2. Стандартният формуляр за предявяване на вземания, който може да се използва от чуждестранните кредитори за предявяване на вземания съгласно член 55, параграф 1 от Регламент (ЕС) 2015/848, се установява в приложение II към настоящия регламент.
 3. Стандартният формуляр, който може да се използва от синдиците, назначени във връзка с членовете на група, за предявяването на възражения по координирани производства на група дружества съгласно член 64, параграф 2, втора алинея от Регламент (ЕС) 2015/848, се установява в приложение III към настоящия регламент.
 4. Стандартният формуляр, който може да се използва за подаването по електронен път на индивидуални искания за информация чрез европейския портал за електронно правосъдие съгласно член 27, параграф 4, първа алинея от Регламент (ЕС) 2015/848, се установява в приложение IV към настоящия регламент.
 Член 2
 Настоящият регламент влиза в сила на 26 юни 2017 г.
 Настоящият регламент е задължителен в своята цялост и се прилага пряко в държавите членки в съответствие с Договорите.
 Съставено в Брюксел на 12 юни 2017 година.
 За Комисията
 Председател
 Jean-Claude JUNCKER
 (1) ОВ L 141, 5.6.2015 г., стр. 19.
 ПРИЛОЖЕНИЕ I
 BG
 Съобщение за производство по несъстоятелност
 ES
 Anuncio de procedimiento de insolvencia
 CS
 Oznámení o insolvenčním řízení
 DA
 Meddelelse om indledning af insolvensbehandling
 DE
 Mitteilung über ein Insolvenzverfahren
 EN
 Notice of insolvency proceedings
 ET
 Maksejõuetusmenetluse teatis
 EL
 Ανακοίνωση διαδικασίας αφερεγγυότητας
 FR
 Note concernant la procédure d'insolvabilité
 GA
 Fógra